
FEMINIST FOREIGN POLICY" 
"Danki na e trabou grandi cu tur e instancianan ta bin ta haciendo, awe 
| mi por ta para como e prome, Prome Minister femenino di pais Aruba" 


Prome Minister Evelyn Wever-Croes tabata un orador invita 
na e conferencia na Den Haag, “Shaping the Feminist Foreign Interpretation 
Policy”. Prome Minister a splica cu e maneho di relacion 
exterior semper ta wordo influencia pa locual ta sosode na otro 
paisnan cu Reino ta deal cune. E femenist policy aki ta indica, 
cu den caso cu tin paisnan cu no ta respeta derecho humano, 
e posicion di hende muhe, of otro minorianan, ningun pais den 
Reino lo ta permiti pa haci negoshi cu nan. 


channels 


Esaki ta un maneho cu Premier Wever-Croes a lansa pa Reino 
na Maart 2023 na New York. Basa riba e tema aki, a organisa 
un conferencia grandi na Den Haag, cu participacion di mas di 
800 persona rond mundo di sector publico, NGo's, sector priva, 
y sector academico, dedica pa traha na e lucha pa igualdad di 
hende muhenan. 


Prome Minister a expresa di ta sumamente honra di a wordo 
invita pa habri e conferencia importante aki cu un discurso. 
Durante su discurso, el a indica cu ta danki na e trabou grandi 
cu tur e instancianan aki ta bin ta haciendo, awe e por ta para 
como e prome, Prome Minister femenino di pais Aruba. 


Y como tal, e tin e oportunidad di comparti opinionnan, y di 
splica kico tur su Gobierno ta haciendo pa fortifica e posicion 
di hende muhe na Aruba. Tambe e mandatario a indica di por 
a sinti e tension cu tin na Hulanda, riba e tema di e guera na 
Israel y Palestina, despues cu Minister Liesje Schreinemacher 
di Internationale Handel en Ontwikkelingssamenwerkinga hiba 
palabra. 


Presente na e conferencia aki tabata embahadornan di 
diferente pais na mundo, caminda posicion di hende muhe ta 
wordo afecta. Durante e conferencia a toca e tema di hende 
muhe den conflicto y den guera, paisnan cu tin mentalidad di 
machista. y otro minorianan cu tambe ta sinti e discrminacion. 
“e prome dia di conferencia a bay hopi bon. Mi ta sumamente 
orguyoso di por a representa Reino, pero principalmente Aruba, 
riba un topico asina importante” Prome Minister a expresa. 

Amara Maduro 


MINISTER 


ARUBA TA LOGRA INTERCAMBIO AUTOMATICO 
DI INFORMACION FINANCIERO RECIPROCO DEN 
ASUNTO DI IMPUESTO DESPUES CU GLOBAL 
FORUM A APROBA E PROCESO 


Awo DIMP por intercambia informacion fiscal cu otro Paisnan na un manera sigur 


E Global Forum pa Transparencia y Intercambio di Informacion 
pa Asuntonan di Impuesto (Global Forum), ta e organo 
internacional principal cu ta traha riba implementacion di 
normanan global pa transparencia y intercambio di informacion 
fiscal rond mundo. E meta principal di e Global Forum ta combati 
evasion di impuesto y asina promove transparencia fiscal 
internacional. Esaki ta wordo logra door di evalua y supervisa 
e implementacion di e normanan internacional pa intercambio 
di informacion di cuenta financiero segun e Common Reporting 
Standard cerca paisnan miembro. 


Aruba a compromete su mes pa conduci intercambionan 
fiscal segun e Standard pa Intercambio Automatico di 
Informacion (AEOI Standard) di cuenta financiero den 
asunto di impuesto desde 2018. Siguiendo e trabou di Aruba 
pa mehora confidencialidad y seguridad di dato, un team di 
Global Forum recientemente a evalua y conclui cu Aruba ta 
cumpli cu e rekisitonan y ta tuma e medidanan necesario pa 
activa e intercambionan reciproco. Consecuentemente Aruba 
ta wordo considera un partner adecua relaciona cu e AEOI 


Standard, cual ta permiti pa ricibi informacion di e otro paisnan 
miembro segun e AEOI Standard, cual tambe ta wordo uza pa 
intercambionan segun e normanan di transparencia relaciona 
cu BEPS (“Action 13 Country by Country Reporting” y “Action 
5 Transparency Framework”). 


Aruba ta duna hopi balor na seguridad di informacion, 
pasobra esaki ta brinda confiansa publico y tambe ta proteha 
e confidencialidad, disponibilidad, y integridad di e sistema 
financiero di e isla. Aruba ta reconoce e importancia di 
confidencialidad y proteccion di dato y ta dedica na introduci 
y mantene medidanan robusto di seguridad di informacion pa 
proteha informacion confidencial di e contribuyentenan, cu e 
meta di ta un partner confiabel den e proceso di intercambio di 
informacion fiscal cu otro paisnan. 


Minister Maduro ta gradici e team di DIMP y tambe e team 
di Global Forum cu evalua e sistema di DIMP pa sigura cu 
Aruba por comparti informacion fiscal na un manera sigur 
internacionalmente. MN 

MINISTER 


OFICINA DI ARUBA FAIR TRADE AUTHORITY 
(AFTA) TAMBE LO ESTABLECE SU MES DEN 


CENTRO DI ORANJESTAD 

Minister Geoffrey Wever tabata tin e oportunidad pa bishita y 
inspecciona e edificio den pleno renobacion den Oranjestraat 
(pariba di ex - Inter Bank). E edificio monumental aki lo acapara 
e departamento nobo di gobierno, esta e Aruba Fair Trade 
Authority (AFTA), cual su tarea principal lo ta pa percura pa 


competencia husto y proteccion di consumidor. 


Minister Geoffrey Wever ta contento cu pronto AFTA lo muda 
pa un edificio renoba na Oranjestraat, den centro di Oranjestad 
y cerca di Caya G. F. Betico Croes. Durante un bishita na e 
sitio di construccion, el a constata cu e progreso ta conforme 
cu e plan y ta spera pa keda cla pa cuminsamento di december 
e aña aki. 


"E renovacion ta un otro parti crucial di nos plan pa duna nos 
centro di ciudad mas bida y dinamismo," Minister Wever a 
menciona. "Ta un paso importante den nos vision pa revitalisa 
e curason di Oranjestad." 


Minister Wever ta gradici tur e trahadornan y organisacionnan 
involucra pa nan esfuerso y dedicacion y ta mira adelante 
pa e impacto positivo cu e proyecto lo tin riba e comunidad y 
economia local den centro di ciudad. 


IM 


E Er E ' À 
— an 4 
| l $ | 
a 
g T 
f 


“E mudansa di AFTA pa centro di ciudad ta refleha e compromiso 
di gobierno pa fortalece e desaroyo urbano sostenibel y pa 
stimula crecemento economico den e area”, minister Wever ta 
termina. MN 

Minister Geoffrey Wever a anuncia un concurso cu ta duna 
oportunidad na pueblo di Aruba honra un baluarte di e ciudad 
di Oranjestad, door di nombra un e plaza nobo. E plaza ta keda 
na e crusada di Wilhelminastraat y Columbustraat, un lugar 
conoci y frecuenta den e ciudad pa local y turista. 


Gobierno di Aruba ta busca propuestanan cu ta celebra y 
reconoce un baluarte (persona of simbolo importante) di 
Oranjestad. Ta importante cu bo propuesta ta algo cu ta resona 
cu e comunidad local y cu e tin un significado profundo pa e 
habitantenan di e ciudad y pa e bishitantenan tambe. Si bo 
tin un idea pa un nomber cu ta satisface e criterianan abou 
menciona, bo mester registra. Tin un formulario obtenibel na 
Bestuurskantoor (Cocolishi) of online via link disponibel riba 
Minister Geoffrey Wever su pagina social. Pa por participa 
mester tene cuente cu e siguiente reglanan; 


Directiva y criterio: Tin un maximo di dos palabra pa e nomber 
di plaza someti. Nomber mester ta original (sin infringi derecho 
di autor) y mester refleha cultura, historia of significado 
di Oranjestad. Nombernan controversial, of topiconan no 
ta permiti. Ta tene cuenta cu facilidad di pronunciacion y 
memorisacion. 

Participacion y eligibilidad: Tur hende cu ta interesa por partisipa 
den e concurso aki. Personanan cu ta haci sugerencia mester 
ta mayor di edad (18+). Solamente un propuesta pa persona 
ta ser considera. Top of Form 

Bottom of Form 


Hunto cu bo registro, bo mester manda bo propuesta. Bo por 
prepara un argumento convincente cortico pa bo eleccion di 
nomber, detayando pakico e ta adecuado y/of con ta honra e 
cultura y historia di Oranjestad. Peticion pa un nomber di caya 
of plaza mester wordo haci na e Comision di Nomber di Caya 
pa por ricibi un apoyo, e.o. e habitantenan na e sitio mester a 
wordo consulta. E principionan cu e “straatnaamcommissie” ta 
mantene na ora di nombra un caya of plaza tras di un persona, 
ta lo siguiente: 


1) E persona mester a fayece caba of ta mas bieu cu 85 aña 
2) E persona cu ta wordo nombra mester a duna un contribuicion 
relevante na e comunidad. 

3) E persona en cuestion mester a traha trabou di boluntario cu 
ta beneficia e comunidad, y no pasobra esaki tabata su trabou 
of cu e lo a cobra di dje. 

4) E persona mester ta un uno respeta den e comunidad y tin 
afiliacion fuerte cu Oranjestad. 

5) Nombernan di caya existente no lo wordo cambia. 


Na banda di un premio chikito, e ganador di e concurso lo tin e 


Minister Geoffrey Wever: 


YUDA NOMBRA EPLAZA NOBO NA 
CRUSADA DI WILHELMINASTRAAT 
Y COLUMBUSSTRAAT 


satisfaccion di sa cu nan propuesta a ser eligi como e nomber 
permanente di e plaza, un honor duradero y un contribucion 
significativo na e patrimonio cultural y social di Oranjestad. 


UN 


< 


CONCURSO NOMBRA E 


PLAZA 


Columbusstraat & Wilhelminastraat 


Registra online of den persona 
Sugeri un nomber pa e plaza 
Contribui pa un chens di gana! 


y ha Ministerio di Asuntonan Economico, 
$ Comunicacion y Desaroyo Sostenibel 

TA PREMIRA CU PA ANA 2024 E PISTA DI 
ATLETISMO TA CLA 


A atende reunion cu Aruba Athletics Federation 


Siman pasa, Minister Endy Croes a reuni cu presidente di 
Aruba Athletics Federation Sra. Virginia Dirksz. Durante e 
reunion Minister Endy Croes a duna un “update” di e status 
di e atletiekbaan di Compleho Deportivo Guillermo Prospero 
Trinidad. Manera ta conoci, Stadion Dakota ta den pleno 
renobacion y esaki ta parti den diferente faceta. Un di e fasenan 
ta renobacion di e tribuna y installacion di electididad. 


E di dos fase ta renobacion di e turf cual ta finalisa y por ultimo 
ta e renobacion di e “Track and Field” (atletiekbaan). Ta di vital 
importancia pa Aruba Athletics Federation ricibi e informacion 
pa asina cuminsa planea e calendar deportivo pa e proximo 
aña. Minister Endy Croes a duna un splicacion amplio di e 
trayecto di kico tur mester haci pa drecha e atletiekbaan 


conforme standard internacional y pa por ricibi un certificacion. 
Tambe, mandatardio di Deporte a comparti e diseño cu e 
compania MONDO a haci. 


MONDO, cual ta un di e miho marcanan rond mundo ta ser uza 
pa campeonatonan grandi manera Pan Americano y Weganan 
Olimpico. Ta premira cu pa fin di februari di 2024 e proyecto aki 
ta finalisa y asina por cuminsa schedule practica y competencia 
desde prome siman di luna di maart. 


Pues, un bon reunion Sra. Dirksz a sali contento cu tur e 
informacion cu el a ricibi y lo comparti esaki cu e miembronan 
di directiva y federacion. Pronto nan lo tin un pista di atletismo 
completamente renoba y aproba pa World Athletics. MN 

Minister Endy Croes: 


E onderstation aki ta suministra mas di 10 mil cliente cu 
coriente na Aruba 


Diabierna siman pasa, Minister di Ensefiansa y Deporte Endy 
Croes hunto cu colega Minister di Energia Glenbert Croes, 
Parlamentario Raymond Kamperveen, director di N.V. ELMAR 
Sr. Anthony Irausquin, staf di ELMAR y empleadonan a atende 
e celebracion di inauguracion oficial di e onderstation nobo na 
Sabana Blanco di N.V. ELMAR. Minister Endy Croes a hiba 
discurso den nomber di Gabinete Wever-Croes II. A nombra 
e onderstation aki na honor di un ex empleado di ELMAR, Sr. 
Julius Egbert “Bert” Lampe, kende tabata un trahado ehemplar 
cu durante 38 aña a traha pa ELMAR cu hopi dedicacion y 
pasion. Durante e ocasion special aki, a realisa e desvelo oficial 
den presencia di famia Sr. Bert Lampe, den feliz memoria. 


E onderstation na Sabana Blanco tin un rol importante den e 
red di distribucion di ELMAR, mirando cu e ta transmiti coriente 
na cuater (4) transformer di 60 mil volt, cualnan ta na Sabana 
Blanco, Tanki Leendert, Palm Beach y Paardenbaai. E 4 
transformernan aki hunto ta suministra mas di 10 mil cliente cu 
coriente, cual ta 20 porciento di e total clientenan di ELMAR na 
Aruba. E onderstation ta traha cu e posibilidad pa expande riba 
energia den futuro, considerando expansion riba proyectonan 
electrico y crecemento di demanda den areanan hotelero. Loke 
por a tuma nota ta cu e demanda pa electricidad na Aruba a 
aumenta y ta aumenta continuamente. ELMAR tin un maneho 
moderno y eficiente cu un organisacion avansa y computarisa. 


E instalacion aki ta conecta riba tur smartgrid y di e forma aki 
ELMAR por opera y monitorea e instalacion for di distancia. E 
realisacion di e proyecto aki tabatin un inversion di 10 miyon 
florin, cual ta un logro di vital importancia pa ELMAR, como pa 
e comunidad di Aruba. Minister Endy Croes ta gradici henter 
e staf di N.V. ELMAR, stakeholders cu a coopera pa pone 
ekiponan ultra moderno, tur e contratistanan cu a forma parti 
di e proyecto grandi aki pa garantisa suministro di coriente pa 
nos pais, alabes ta felicita nan pa e gran trabou cu nan a haci. 

Minister Endy Croes: 


PUEBLO DI ARUBA TA CORDIALMENTE 
INVITA PA E OPEN DAG DI IPA 
DIASABRA, 4 DI NOVEMBER 2023 


E open dag di Instituto Pedagogico Arubano (IPA) lo tuma luga 
diasabra, 4 di november di 10:00 am - 12:30 pm na IPA (Isaac 
Wagemakerstraat 11, San Nicolas). Tur esnan cu tin e pasion 
pa bira maestro tin e oportunidad diasabra awo pa combersa y 
haya informacion di e estudionan cu IPA tin pa ofrece. Durante 
open dag lo duna informacion di e estudio pa Maestro di 
Enseñansa Primario, Bachelor Nederlands als Vreemde Taal, 
Curso di Certificacion Pedagogico Didactico (PDG) y asina 
yama 21+ Toets. 


Tuma nota cu cada estudio tin su grupo meta y orario specifico 
pa por haya informacion: 


Estudio pa Maestro di Enseñansa Primario 


E estudio pa Maestro di Enseñansa Primario ta forma maestro 
cu ta cualifica pa duna les na mucha di scol preparatorio y/ of 
scol basico. Durante open dag lo tin 2 sesion cu e bishitante lo 
por atende pa ricibi informacion di e estudio. E orario di sesion 
1 ta 10:15 am y di sesion 2 ta 11:00 am. 


Bachelor Nederlands als Vreemde Taal 


Bachelor Nederlands als Vreemde Taal ta un estudio pa bira 
docente Bachelor di Hulandes cu ta cualifica pa duna les na 
alumno di EPB, EPI, mavo y e prome tres añanan di havo y 
vwo. E orario di sesion 1 ta 10:30 am y di sesion 2 ta 11:30 
am. Pa inscribi pa e dos estudionan ya menciona mester tin 
diploma di havo, vwo of mbo, nivel 4 (of den examenklas di un 
di esakinan). 


21+ Toets 


Tur persona cu tin desde 1 di september 2025 minimo 21 aña y 
cu kier haci un estudio na IPA, pero no tin diploma di sea havo, 
vwo of mbo nivel 4, ta bin na remarca pa haci e asina yama 
21+ Toets. E 21+ Toets ta midi si bo tin e nivel di havo cu ta 
necesario pa por studia na IPA. Si bo logra pasa e 21+ Toets 
cu exito bo por inscribi pa un estudio inicial cu IPA lo ofrece 
durante aña academico 2025-2026. Asina cu bo inscribi bo ta 
bin na remarca pa participa na e test di admision (beroepstest) 
y e programa preparatorio (voorprogramma) cu lo tuma luga 
durante aña academico 2024-2025. Si bo logra pasa e test di 
admision cu exito y completa e programa preparatorio bo por 
cuminsa cu bo estudio na augustus 2025. E orarionan cu bo lo 
por ricibi informacion general di 21+ Toets ta sea 10:30 am of 
11:30 am. 


PDG 


PDG ta un curso parcial pa e profesionalnan cu kier continua 
nan carera den ramo di enseñansa. Pa medio di e curso di 
PDG e profesionalnan por desaroya competencia pedagogico 
y didactico. E orarionan cu bo lo por ricibi informacion general 
di e estudio aki ta sea 10:30 am of 11:30 am. 


Benta di pasaboca 


E studiantenan di aña 3 di estudio pa Maestro di Enseñansa 
Primario lo tey presente cu benta di pasaboca. Meta di esaki 
ta pa recauda fondo pa e pasantia internacional cu ta forma 
parti di e curiculo di nan estudio. 


Actividad pa mucha 


Lo tin actividad specialmente pa e muchanan cu lo asisti na e 
open dag. Di e forma aki tur adulto por asisti na e sesionnan di 
informacion sin mester preocupa pa e chikitin mirando cu e lo 
ta bon entreteni. 


Minister di Ensefiansa Endy Croes y IPA ta invita henter 
comunidad di Aruba, specialmente tur persona cu ta interesa 
pa haci un estudio na IPA pa asisti na e open dag. Probecha 
di e oportunidad pa haya tur informacion personalmente y haci 
pregunta. 

CONFERENCIA DI PRENSA 
DI GOBIERNO DI ARUBA 


Gabinete Wever-Croes y) 


Tur dialuna y diahuebs | 10:00 am 

Instituto Pedagogico Arubano 


Talk IPA to me = 


¢! OPEN DAGIPA ! | 


Ki dia, ki ora y na unda? = 


2 4 di november 2023 
© 10:00 am - 12:30 pm 
9 Isaac Wagemakerstraat 11, San Nicolas 


Informacion di kico lo tin? + « 


Estudio pa Maestro di Enseñansa Primario 
Sesion 1: 10:15 am - 11:40 am 
Sesion 2: 11:00 am - 12:25 pm 


Bachelor Nederlands als Vreemde Taal 
Sesion 1: 10:30 am 
Sesion 2: 11:30 am 

Fü 
Pedagogisch Didactisch Getuigschrift (PDG) 
Sesion 1: 10:30 am 
Sesion 2: 11:30 am 


21+ Toets 
Sesion 1: 10:30 am 
Sesion 2: 11:30 am 


Hopi interesante, on! ++» 
Lo tin benta di pasaboca di nos studiantenan di aña 
tres= y un “kids corner” pa e chikitinnan. 


Pa mas informacion: www.ipaaruba.com > 
Masha danki © Ú 


Union ta importante pa cualkier sociedad pasobra 
e ta e base di forsa, poder, guia, curashi y 
desaroyo. Union ta provee un fuente constante di 
motivacion positivo y e ta e vinculo pa logronan 
grandi. Esey ta loke Aruba a demostra, den union 
y cu positivismo a logra recuperacion despues di 
varios crisis tras di otro. 


2023 ANA DI UNION Y POSITIVISMO! 


